10/06/2019 | Administración LocalMunicipal
Teo
Modificación da Ordenanza fiscal reguladora do IAE

EDICTO Elevado a definitivo o acordo adoptado polo Pleno da Corporación municipal en sesión celebrada en data 27/03/2019, polo que se aprobou inicialmente a 1ª modificación da Ordenanza fiscal reguladora do Imposto sobre Actividades Económicas, por non se ter presentado reclamacións dentro do período de exposición pública, procédese á súa publicación de conformidade co establecido no artigo 17, apartados 3 e 4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLRFL): “ORDENANZA FISCAL REGULADORA DO IMPOSTO SOBRE ACTIVIDADES ECONÓMICAS DO CONCELLO DE TEO Artigo 1.–Fundamento e réxime. De conformidade co disposto no artigo 75.2 do RDL 2/2OO4, do 5 de marzo, polo que se aproba o Texto Refundido da Lei Reguladora das Facendas Locais (TRLRFL) e de acordo co previsto no artigo 59.1. b) da citada lei en orde á esixencia do imposto sobre actividades económicas, establécese esta ordenanza fiscal, conforme aos artigos 78 a 97 do TRLRFL. O imposto sobre actividades económicas rexerase neste municipio: a) Polas normas reguladoras deste, contidas no TRLRFL, e polas demais disposicións legais e regulamentarias que complementen e desenvolvan esta lei. b) A presente ordenanza fiscal ten por obxecto regular o coeficiente de ponderación e coeficiente de situación do imposto sobre actividades económicas aplicables neste concello, que quedarán fixados nos termos que se establecen nos artigos seguintes. Artigo 2.–Coeficiente de ponderación. Sobre as cotas municipais, provinciais ou nacionais fixadas nas tarifas do imposto, aplicaranse, en todo caso, os seguintes coeficientes de ponderación, determinados en función do importe neto da cifra de negocio do suxeito pasivo: Para os efectos de aplicación do coeficiente a que se refire este artigo, o importe neto da cifra de negocio do suxeito pasivo será o correspondente ó conxunto de actividades económicas exercidas por este e determinarase de acordo co previsto na letra c) do parágrafo 1 do arligo 82 do RDI 2/2OO4. Artigo 3.–Bonificacións. Terán unha bonificación de ata o 95 por cento os suxeitos pasivos que tributen pola cota municipal e desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2OO4, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: O 95 por cento pola creación de máis de 20 postos de traballo. O 75 por cento pola creación de entre 11 e 20 postos de traballo. O 50 por cento pola creación de ata 10 postos de traballo. Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego, e manterase durante tres exercicios tributarios. As contratacións deberán ser indefinidas. Non poderá ser beneficiario da bonificación a persoa xurídica ou entidade do artigo 33.4 LXT que tivera adoptado medidas de regulación do emprego nos 12 meses anteriores á formalización dos contratos de traballo. Corresponderá ao Pleno da Corporación a declaración de especial interese ou utilidade municipal e o outorgamento da citada bonificación, previa solicitude do suxeito pasivo, polo voto favorable da maioría simple dos seus membros. Para a declaración do especial interese ou utilidade polo Pleno, xunto coa solicitude, achegará a seguinte documentación: – Poder de representación, no seu caso. – Certificado da Axencia Estatal da Administración Tributaria no que conste a alta no municipio no epígrafe da actividade no Imposto sobre Actividades Económicas. – Memoria xustificativa sobre o proxecto da actividade económica ou empresarial de nova creación ou de ampliación, na que constará a referencia catastral do inmoble afecto á actividade económica ou empresarial no que se realiza a construción, instalación ou obra; a creación de novos postos de traballo; o número de novos postos de traballo; a súa categoría profesional e a modalidade e duración da contratación. – Declaración responsable sobre o emprego que creará, con indicación do número de novos postos de traballo, a súa categoría profesional e a modalidade e duración da contratación. – Certificado de estar ao corrente coa Facenda Estatal, coa Facenda Autonómica, co Concello de Teo e coa Seguridade Social. – Aqueloutra documentación que, motivadamente, sexa requirida polo Departamento de Emprego do Concello de Teo. No prazo de dous meses dende o inicio do exercicio obxecto de bonificación o suxeito pasivo deberá presentar a seguinte xustificación documental da xeración de emprego: – Informe de Vidal Laboral das contas de cotización dende o inicio ou ampliación da actividade. – Relación dos traballadores contratados con expresión do seu nome e apelidos, NIF, número de afiliación á seguridade social, data de inicio, modalidade e duración do seu contrato. – Relacións Nominais de Traballadores e Recibos de Liquidación das Cotizacións. – Copia dos contratos de traballo dos empregos creados. – No seu caso, TA2 de baixa dos traballadores indefinidos contratados que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. Para o mantemento da bonificación, as condicións referidas na solicitude deberán permanecer durante tres exercicios presupostarios completos, como mínimo. O incumprimento dos requisitos esixidos suporá a pérda da bonificación e a liquidación do importe deixado de ingresar, xunto cos xuros de mora correspondentes. A concesión da bonificación por xeración de emprego xurdirá efectos a partir do exercicio seguinte a aquel no que se conceda, e manterase, durante tres exercicios presupostarios. Disposición adicional única As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Disposición derrogatoria única Queda derrogada a ordenanza fiscal do imposto sobre actividades económicas, publicada no BOP da Coruña n.º 298, do 31 de decembro de 1991. Disposición final A presente ordenanza fiscal, aprobada provisionalmente polo Pleno da Corporación, entrará en vigor no día da súa publicación no Boletín Oficial da Provincia, continuando vixente en tanto non se acorde a súa modificación ou derrogación expresa.” Teo, 5 de xuño de 2019. O alcade en funcións Nayara Carmen De Lorenzo Moscol